 Ijamba ina ba dukia olowo nla jẹ niluu Bode Saadu : O kere tan, ṣọọbu mẹsan-an pẹlu awọn ọja olowo nla to wa ninu ẹ lo jona raurau lọjọ Iṣẹgun, Tusidee, ọsẹ yii, ninu ọja Bode Saadu, lọna Jẹbba, nijọba ibilẹ Moro, nipinlẹ Kwara.Ina ọhun la gbọ pe o ṣẹ yọ ni nnkan bii aago meji ku iṣẹju mẹẹẹdogun Lord.Alukoro ileeṣẹ panapana nipinlẹ Kwara, Ọgbẹni Hassan Hakeem Adekunle, ṣalaye pe Musbaudeen lo ta ileeṣẹ awọn lolobo nipa iṣẹlẹ naa lori foonu.O ni laarin aadọta ṣọọbu to wa ninu ọja naa, mẹsan-an ni ina naa jo. O ṣalaye pe akitiyan awọn oṣiṣẹ awọn lati tete pa ina naa ni ko jẹ ki kinni ọhun burẹkẹ ju bẹẹ lọ.O rọ araalu lati maa kiyesara, ki wọn si ṣọra fun ohun to le fa ijamba ina lasiko ọgbẹlẹ yii. 